
DISPUTATIO  MEDICA 


INAUGURALIS 


DE 


ANEURISMATE. 


Auctore  Edwardo  Townsend. 


PROOEMIUM. 

i 

ari^e,  ex  quibus  corpus  humanum  constat, 
fabricae,  singulae,  quibusdam  morbis  sunt  obnoxiae; 
tela  enim  cellulosa  alio  mali  genere  occupatur, 
et  partes  glandulosae,  tendinosse,  osseae,  singulae 
suis  vitiis  infestantur.  Harum  autem  partium 
nulla  morbo  opportunior  est,  quam  arteriarum 
fabrica,  quae,  vitio  affecta,  morbum  affert, 

DE  ANEURISMATE. 


quo  non  alius  tristior  homines  vexat.  Morbus, 
de  quo  refero,  Aneurisma  est.  Aneurisma  tali 
modo  definire  licet ;  tumor  qui  pulsat,  ab  arteria 
dilatata,  rupta,  aut  vulnerata  ortus,  quique  san¬ 
guine  vel  fluido  vel  coagulato  refertus  est.  Crea¬ 
tur  autem  morbus,  ubi  aut  arteriae  tunicae  cunctae 
dilatantur,  aut  exterior  tantummodo,  interioribus 
tunicis  ante  ruptis.  Variae  prolatae  sunt  opini¬ 
ones,  de  modo  quo  Aneurisma  oritur;  at  duae 
hodie  medicorum  studia  sibi  trahunt :  opinionem 
alteram  Scarpa  edidit,  qui  sentit  morbum,  rup¬ 
tis  tunicis  arteriae,  semper  afferri ;  alteram  Hodg- 
son,  et  plerique  celebres  chirurgi,  tum  in  nostris 
regionibus  tum  in  reliqua  Europa  tenent ;  quae 
suadet  malum,  vasis  alicujus  tunicis  delatatis, 
non  secus  ac  ruptis,  concitari. 

DE  MODO  QUO  ORITUR  ANEURISMA. 

* 

Plerumque  oritur  Aneurisma  ex  tunica  inter¬ 
na  eaque,  quae  media  est,  ruptis,  sanguine  ex  eo 
in  tunicam  cellulosam,  quae  externa  est,  effusa. 
Quoties  interna  et  media  tunicae  ruptae  fuerint, 

sacculus  primo  ex  tunica  cellulosa,  quae  vas  ob¬ 
tegit  extrinsecus,  formatur.  Professor  celeberri¬ 
mus  Scarpa  negat  arteriae  esse  tunicam  cellulo¬ 
sam  propriam,  affirmatque  telam  cellulosam  forte 
in  arteriam  porrigi  pariter  ac  in  partes  ei  vicinas. 
Ex  experimentis  tamen  de  industria  institutis, 
patet  eam  telam  arteriae  justam  tunicam  esse. 
Haec  autem  brevi  cedit,  et  vasis  invicem  vagina, 
deinceps  partes  quae  circa  sunt,  eujuscunque  sunt 
fabricae,  in  sacculum  palatim  vertuntur.  Inflam¬ 
matio,  quam  morbus  movet,  et  partium  vicinarum 
distentio  efficiunt,  ut  lympha  effundatur,  qua 
partes  agglutinantur  et  sanguis  ne  feratur,  pro¬ 
hibetur.  Hoc  modo  morbus  plerumque  advenit ; 
haud  raro  tamen,  cunctis  vasis  tunicis  dilatatis, 
accidit.  Hujusmodi  dilatatio  saepe  ad  aortae  ar¬ 
cum  incidit.  Scarpa  aliter  sentit,  credens  ma¬ 
lum  nunquam  a  dilatatione  nasci,  et  ex  his,  quae 
sequuntur,  argumentis,  opinionem  suam  colligit. 
Primo,  tumorem  Aneurismaticum  nunquam  to¬ 
tum  vasis  ambitum  includere,  sed  partem  tantum 
exiguam  ab  aliquo  ejus  arteriae  latere  cum  qua 
committitur  ;  sacculum,  qua  arteriae  connecti tur, 
quasi  constringi  et  ultra  hunc  locum  magis  mi- 

nusve  ampliari,  quod  non  ita  esse  potuit,  si  sac¬ 
culus  aneurismatis  a  tunicarum  vasis  distentione 
aequali  provenisset.  Deinde  morbum  plerumque 
accidere  in  vase,  cujus  tunicae  in  steatomata  de¬ 
generatae  sunt,  ex  quo  fragile  fit,  et  dilatationis 
impatiens,  quam  ob  causam  sanguinis  impetui 
cedit,  quod  accidere  non  potuerit,  si  sanae  ex  toto 
tunicae  fuissent ;  denique,  corpora  mortuorum  in¬ 
spiciendo,  se  semper  tunicas  arteriae  ruptas  reper- 
isse.  Ex  his,  porro,  primo  perpetuum  esse  judicat, 
morbum  ruptis  propriis  vasis  tunicis  proficisci ; 
deinde  sacculum  Aneurismatis  nunquam,  ampli¬ 
atis  propriis  vasis  tunicis,  formari,  sed  ex  tela 
cellulosa  constare,  quae  in  arteriam,  non  secus  at¬ 
que  in  alias  ei  vicinas  partes,  tendit,  vaginamque 
quasi  efficit  quam  obtegit  pleura  in  thorace, 
peritonaeum  in  abdomine.  Tum,  siquando  ea 
aortae  pars,  quae  supra  cor  est,  praeter  solitum  am¬ 
pliata  esse 'videtur,  hanc  ampliationem  non  to¬ 
tius  vasis  communem  esse,  et  hanc  aortae  condi¬ 
tionem  prope  cordi  non  pro  justo  Aneurismate, 
habendam  esse.  Porro,  nulla  signa  esse,  qualia 
medici  Aneurisma  testari  credant,  quae  non  Aneu- 
lismati  a  vase  rupto  creato  eveniunt,  ne  circum- 

scripta  quidem  tumoris  figura  excepta.  Postremo, 
divisionem  Aneurismatum  in  vera  et  falsa  quam 
Academici  insequuntur,  a  ficta  ratione  natam 
esse,  quoniam  ei  animadversio  ostendit  unum 
tantummodo  morbi  genus,  id  nimirum,  quod,  va¬ 
sis  propriae  tunicae  ruptae,  sanguine  in  telam,  quae 
vas  circumdat,  cellulosam  effuso,  creant. 

Nemo  est  qui  neget  Aneurismata  saepissime 
modo,  quem  exposuit  S caepa  *,  afferri,  at 
ex  exemplis  a  celeberrimo  Hodgson  aliis¬ 
que  multis  perspectis  nil  dubium  est  ea  quo¬ 
que  a  dilatatione  sola  oriri.  Ille  chirurgus,  ex 
plurium  cadaverum  inspectione  haec  affert :  Pri- 

4 

mo,  Aneurismata  orta  esse,  corrupta  interna  tuni¬ 
ca  eaque,  quae  media  est,  externae  tunicae  ampli¬ 
atione,  qua  tandem  vi  victa,  partes  quae  circa  sunt, 
sacculum  efficere;  deinde,  dilatationem  initium 
capere  ab  arteriae  ambitus  parte  ampliata,  quae 
ampliatio  usque  augetur,  dum  vasis  tunicae  suc¬ 
cumbant  ;  et  eae  sunt  opiniones  quae  hodie  sibi  po¬ 
tissimum  medicorum  attentionem  vindicant.  Ex 


*  Vide  Scarpa  44  On  Aneurism,”  ad  p.  113. 

eo  quod  ipse  vidi,  quod  ad  Aneurismata  attinet, 
opinioni  clari  Hodgson  accedere  volo,  qui  ar¬ 
bitratur,  ea  aut  a  tunicarum  vasis  dilatatione  aut 
a  tunicis  ejus  ruptis  oriri  posse. 


DE  INDICIIS. 

Hujus  morbi  initium  raro  a  laborante  perspi¬ 
citur.  Indicium,  quod  primum  sese  ostendit,  prae- 
tersolita  in  aliqua  corporis  parte  pulsatio  est. 
Scrutanti  tumor,  qui  pulsat,  in  conspectum  datur, 
qui  sub  manu  premente  evanescit,  sed  protinus, 
ea  remota,  revertitur.  Nullus  dolor  est,  nec  ple¬ 
rumque  ulla  cutis  coloris  mutatio  conspicitur; 
pulsationes  validae  sunt,  praesertim  ubi  tumor  ad¬ 
huc  exiguus  est,  sed,  tumore  increscente,  hae  im¬ 
minuuntur  ;  quod  alii  huic,  alii  illi  causae  attri¬ 
buunt,  aut  quia  tunicae  vim  resiliendi  perdunt  et 
indurescunt,  aut  quia  tumor  paulatim  coagulis 
impletus  est.  Increscente  tumore,  dolor  urget,  et 
tumor  pressione  efficit,  ut  vicinae  partes  absorbe¬ 
antur  ;  membrum  quoque  oedemate  laborat,  et 
pulsatio  obscura  fit.  Cum  jam  usque  eo  increvit. 

ut  partes  non  cedant,  tumor  rumpitur,  ubi  ad  id 
ventum  est,  ut  se  rupturus  sit,  nigro  purpureum 
colorem  exhibet,  et  sicut  abscessus  in  fastigium 
elevatum  est,  et  pressus  sensum  humoris  fluctu¬ 
antis  praestat.  Praecedente  tempore  crusta  for¬ 
matur,  qua  exuta,  sanguinis  profluvium  mortife¬ 
rum  incidit.  Quando  aortae  arcus  Aneurismate 
implicetur,  insequentibus  indiciis  scire  licet :  pul¬ 
satio  valida  est,  pectus  laborat,  spiritus  cum  do¬ 
lore  difficilis  est,  oculus  gliscit  et  suffusus  est, 
crura  tument,  palpitatio,  quae  ambulationem  prae¬ 
sertim  in  acclivo  prohibet,  pulsus  intermittuntur 
saepenumero  uno  tantum  carpo  percipiendi,  fili 
quoque  sensum  dant. 


DE  DIAGNOSI. 

Proximum  est  ut  de  notis,  quibus  hunc  mor¬ 
bum  ab  aliis  internoscere  licet,  dicam.  Aortae 
Aneurisma  palpitationis  nervosae,  quae  hystericis 
familiaris  est,  speciem  fallere  potest ;  sed  in  priore 
malo  palpitatio  latius  sentitur,  in  posteriori  intra 
spatium  magis  angustum  est,  et  indicia  subinde 


8 


DE  ANEURISMATE. 


intermittuntur.  Hoc  genus  Aneurismatis  palpi¬ 
tationem  a  prava  concoctione  ortam  refert.  In 
hoc  autem  affectus  latius  occupat,  nec  tumor 
adest,  et  malum  remediis  cedit.  Aneurisma,  por¬ 
ro,  tumori,  aut  abscessui  similis  est,  quales  juxta 
aliquam  arteriam  siti  pulsationes  habere  videntur. 
Via  maxime  commoda  alterum  ab  altero  malo  in¬ 
ternoscendi,  ponitur  in  premendo  a  parte  tumoris, 
quae  cordi  proprior  est ;  si  tumor  ab  Aneurismate 
est,  flaccidus  fit ;  si  tumor  ipse  premetur,  adhuc 
magis  imminuetur,  dein,  pressione  submota,  in 
pristinam  molem  assurgit. 

Si  tumor  pulsat  tantummodo  ex  subjacente 
arteria,  ubi  arteria  premitur,  pulsatio  nulla  est,  at, 
tumore  ipso  presso,  nihil  efficitur,  ita  ut  aeque 
durus  tensusque,  atque  antea  restet. 

DE  CAUSIS. 

Hujus  morbi  causae,  alterutro  ex  duobus  mo¬ 
dis,  effectum  praestant ;  sive  vasis  parietes  infir¬ 
mant,  sive  vim  sanguinis  cursus  intendunt.  In 
arteriis  magnis,  ad  hoc  malum  proclivitas  est  ob 

ea,  quod  primo  earum  parietes  tenuiores  sunt, 
quam  pro  magnitudinis  et  sanguinis  copia,  quam 
continent,  parte  rata ;  deinde  quod  sanguis  mag¬ 
no  impetu  in  eas  propellitur,  arteriae  quoque  figu¬ 
ra  et  situs  saepe  in  causa  vitii  sunt ;  sic  aortae 
maxime  arcus  et  magna  artus  inferioris  arteria 
potissimum  in  poplite  malo  opportuna  est :  ex 
sexu,  quantum  ad  hunc  attinet  morbum,  pluri¬ 
mum  pendet ;  foeminae  enim  raro  eo  implicantur : 
aetatem  provectam  item  inter  causas  recensere 
oportet. 

Ex  omnibus  vero  causis,  quae  ad  morbum  con¬ 
ferunt,  maxime  frequens  est  aucta  ex  steatomate 
crassitudo,  cum  ulceratione  tunicae  arteriae  inter¬ 
nae  :  item  depositiones  calcareae  inter  tunicam  in¬ 
teriorem,  et  eam,  quae  media  est,  vi  resiliendi,  ut 
quidam  arbitrantur,  amissa  in  parte  affecta,  vase 
fissu  et  ruptu  proclivi  facto.  Quidquid  praeterea 
sanguinis  impetum  intendit,  pro  causa  morbi  esse 
potest ;  veluti  potio  liquoris  validi  frequens,  hy- 
drargyri  usus  diuturnus,  nisus  ingentes.  Et  hae 
sunt  praecipuae  causae,  quibus  morbus,  de  quo  agi¬ 
tur,  fere  affertur ;  sed  haud  raro  nulla  causa  aper 
ta  oritur. 


B 

DE  PROGNOSI. 

In  hoc  morbo  prognosis  a  multis  pendet  re¬ 
bus  ;  periculum  vero  ingens  plerumque  subest, 
morbus  adeo  raro  sponte  decedit,  et  curatio  manu 
adeo  in  dubio  est,  ut  de  exitu  nunquam  non  mag¬ 
nopere  metuendum  sit.  Ad  aetatem  corporis, 
constitutionem  et  valetudinem  laborantis,  spectan¬ 
dum  est ;  quo  junior  enim  est,  et  quo  meliori  va¬ 
letudine  utatur,  eo  major  sanitatis  subest  spes. 
Saepe  praeterea  diathesis  corporis  aneurismatica 
adest :  hinc  haud  ita  raro  evenit  ut  aortae 
Aneurisma,  simul  cum  alio  alicujus  extremae  par¬ 
tis  Aneurismate,  corpus  infestat,  ex  quo  fieri  po¬ 
test,  hoc  manu  curato,  ut  cordis  actio  in  magnum 
curatione  intensa  aortae  aneurisma  rumpat,  et  ho¬ 
minem  extinguat. 

DE  MEDENDI  RATIONE. 

Hic  morbus  aliquando,  natura  ipsa  sanitatem 
moliente,  sponte  decedit.  Hujusmodi  autem 
exempla  rara  sunt,  et  plerumque  necesse  est  ad 
artem  confugere.  Curationem  in  medicam  et 
chirurgicam  diducere  licet ;  primo  de  sanitate  a  na¬ 
tura  ipsa  reddita,  deque  modo,  quo  ei  auxilio  ve¬ 
nire  possimus,  sive  curatione  medica  dicturus  sum, 
dein  ad  curationem  chirurgicam,  causas  quae  eam 
frustrentur,  et  modum  quo  aeger  postea  habendus 
sit,  transiturus  sum.  Actiones,  quibus  ipsa  natura 
utitur  ad  sanitatem  reddendam,  tales  sunt ;  pri¬ 
mo,  sphacelus  ex  inflammatione  externa  ob  par¬ 
tium  vicinarum  distensionem  orta,  concitatur,  quo 
totus  tumor  submoveri  potest.  Deinde  fieri  po¬ 
test  ut  eo  situ  tumor  sit,  ut  ipse  premendo,  par¬ 
tes  arteriae  inferiores  et  superiores,  quae  communi¬ 
cant  cum  sacculo,  obturet.  Tum  sanguinis  fi¬ 
brina  paulatim  in  sacculo,  atque  in  arteria,  quae  ad 
eum  ducit,  deponi  potest,  ut  obcaecentur  ;  et  pos¬ 
tremo  sacculus  absorberi  potest,  eo  modo  ut  arte- 

ria  cylindrum  solidum  fiat,  et  sacculus  in  tu¬ 
morem  carnosum  exiguum  decrescat.  Olim  me¬ 
dicis  persuasum  est  opus  esse  ut  arteria  obcaece- 
tur,  quoties  sanitas  sponte  rediit;  sed  exempla, 
quae  Hodgson  prodidit,  rem  aliter  esse  osten¬ 
dunt. 


De  Curatione  Medica. 

Hujus  curatio  medica  malum  sublevandi  causa 
maxime  est,  quippe  quae  eo  consilio  adhibetur  ut 
sanguinis  cursus  vehementia  compescatur,  impe¬ 
tusque  imminuatur,  eo  quoque  modo  id  agimus, 
ut  depositio  coagularum  adjuvetur.  Regimen 
igitur  antiphlogisticum  ad  plenum  praecipiendum 
est.  Digitalis  assumenda  est,  et  sanguis  mitten- 
dus  ;  si  Aneurisma  aortam  in  thorace  aut  in  ab¬ 
domine  occupavit,  ad  nihil  aliud  confugere  licet. 
Hujusmodi  curatione  Valsalva  plurimum  ute¬ 
batur  ;  ille  talem  rationem  inire  solitus  est. 
Quum  jam  satis  magnam  sanguinis  copiam  de¬ 
traxisset,  victu  paulatim  aliquid  sustulit :  hanc 

curationem  utilem  esse  credebat,  quia,  aliquorum 
sectione  mortuorum,  arteriam  contractam  et  cal¬ 
losam  reperit.  Hanc  medendi  viam  Pelletan 
secutus  est,  et  eandem  in  Aneurismatis  axillaris 
exemplo  maxime  salutarem  invenit :  in  hoc  ex¬ 
emplo  aegrotans  ad  summam  infirmitatem  redac¬ 
tus  fuit,  et  hominem  ad  sanitatem  perductum 
esse,  medendi  ratione  credebat,  nec  Aneurisma 
omnino  sponte  decessisse 

Calli sen  hanc  curationem  sequi  monet  tali 
modo :  “  Aneurisma  verum  internum,  venaesec- 
tionibus  repetitis,  scrupulosissima  quiete,  cautis¬ 
simo  mentis  corporisque  regimine,  ac  opii  pruden¬ 
ti  usu,  palliatur  f,”  &c. 

Nimia  sanguinis  detractio  in  aortae  Aneuris¬ 
matis,  periculosa  admodum  habetur ;  lente  mitti 
debet,  et  parva  copia  aliquo  tempore.  Hic  loci 
insigne  liceat  meminisse  exemplum  Aneurisma¬ 
tis  sponte  submoti,  quod  sub  cura  Hoctoris 
Woodroffe,  Corkagiae,  erat,  quodque  ab  eo  in 


*  Vide  Clinique  Chirurg.  ad  p.  80.  tora.  i. 

* 

■f  Callisen,  p.  624. 

praelectionibus  suis  in  illa  urbe  memoratum  est : 
vir  mediae  aetatis  Aneurismate  subclavia  labora¬ 
bat,  quod  in  tantum  crevit  ut  nullum  videretur 
nisi  in  ferro  auxilium;  dum  Dr.  Woodroffe 
considerabat  num  manu  curatio  conveniret,  tumor 
decrescere  incepit,  et  usque  imminuebatur  dum  sa¬ 
nitas  rediit. 


JDe  Curatione  Chirurgica. 

Curandi  modi,  quos  Chirurgus  peragit,  duo 
sunt ;  per  ligaturam  scilicet  et  compressionem : 
Quorum  uterque  eodem  consilio  adhibetur,  quo 
nempe  vas  quod  ad  sacculum  ducit,  obturetur. 
Hoc  efficiendum  est  id  genus  inflammationis  mo¬ 
vendo,  quod  vasis  parietes  adhaerescere  faciat : 
hanc  ad  rem  compressio  adhibita  est,  sed  com¬ 
pressio,  qualis  necessaria  est  ut  parietes  inter  se 
contingant,  tolerari  nequit ;  plurima  ad  id  reper¬ 
ta  sunt  instrumenta,  sed  cuncta  idem  incommo¬ 
dum  secum  afferunt.  Ex  iis,  quae  mihi  contigit 
videre,  id  quod  minus  hoc  modp  nocuit  ab  optimo 
chirurgo  Todd  repertum  fuit,  et  ab  eo  in  exem- 

pio  Aneurismatis  poplitis  ad  Nosocomium  Rich- 
mondense  Eblanse  admovebatur.  Hoc  instru¬ 
mentum  leviter  premit,  nisi  in  parte  affecta  quam 
assidue  urget ;  sed  ne  hanc  quidem  pressuram 
seger  pati  potuit *  *.  Tota  spes  in  ligutara  ponen¬ 
da  est.  Idem  chirurgus  Todd  rationem  prius  ad¬ 
hibendam  praecipit,  quam  ad  ferrum  confugimus, 
cujus  omissioni  male  prosperum  curationis  suc¬ 
cessum  in  plurimis  exemplis  attribuit :  hac  de  re 

I 

ille  ita  scripsit  :  “  I  can  scarcely  doubt  but  that 
many  of  tbe  cases  of  Aneurism,  in  which  opera- 
tions  have  failed,  from  mortification  of  the  limb 
succeeding,  may  have  been  saved  by  a  delay  suf¬ 
ficient  to  allow  some  progress  to  be  made  in  esta- 
blishing  the  collateral  circulation.  I  feel  confi¬ 
dent  that  this  desirable  object  may  be  promoted 
in  most  instances  of  recent  disease,  situated  at  a 
sufficient  distance  from  the  trunk,  by  compress- 
ing  the  principal  artery  of  tbe  limb  for  a  few 
hours  every  day,  for  a  period  which  must  vary  ac- 
cording  to  the  circum stances  of  the  case  f 


*  Vide  hujus  instrumenti  descriptionem,  in  opere  cui 
titulus  est,  “  Dublin  Hospital  Rcports 


*f*  Vide  “  Dublin  Hospital  Reports 

Secundus  morbi  eventus,  in  quo  hoc  consilium 
peractum  fuit,  abunde  declarat,  quantum  profi¬ 
ciat,  ubi  ligatura  sanae  arteriae  arcte  circumdatur, 
tunica  interna  et  media  scinduntur,  et  lympha 
coagulabilis  in  vas  effunditur,  ex  quo  parietes  ejus 
adhaerescunt ;  sed,  ut  id  certius  efficiatur,  ea,  quae 
sequuntur,  spectemus  necesse  est :  primo,  quoniam 
inflammatio,  quae  partes  adhaerescere  facit,  aequali 
simplicique  plaga,  quam  ea  lacerata,  commodius 
movetur,  opus  est  ut  ligatura  ex  omni  parte  rotunda 
sit,  quo  vasis  tunicae  aequaliter  secentur ;  deinde 
vas  arcte  deligandum  est,  nulla  ex  partibus  vici¬ 
nis  inclusa,  quod  si  fit,  hae  ulcerare  crustasque 
exuere  proclives  sunt ;  et,  si  ulceratio  ad  vasis  tu¬ 
nicas  serpit,  sanguinis  profluvium,  quod  secunda¬ 
rium  dicunt,  oriatur.  Non  opus  esse  in  omni  ex¬ 
emplo,  ad  inflammationem  quae  adhaesionem  effi¬ 
cit  movendam,  ut  interna  et  tunica  media  didu¬ 
cantur,  satis  patet  ex  experimentis  a  celebri 
Crampton  *  institutis.  Adhibenda  cura  est, 
ut  plaga  justa  magnitudine  sit,  utque  quam  citis- 


*  Vide  Medico-Chirurg.  Trans,  in  tom.  vii.  p.  344. 
345. 

sime  sanescat,  atque  ut  arteria  nil  magis  quam 
opus  est  a  partibus,  cum  quibus  committitur,  de¬ 
ducatur,  eo  consilio,  ut  plaga,  prima,  quod  dicunt, 
intentione  sanescat.  Clarus  Lawrence  monet 
uti  pro  ligaturis  filo  serico  tenui,  quale,  qui  dentes 
curant,  iis  adhibetur,  quod  juxta  nodum  scindere 
licet :  in  quibusdam  exemplis  ubi  id  factum  est, 
res  prospere  cesserunt.  Illustrissimus  Aberne- 
thy,  binas  ligaturas  imponere,  vasque  inter  eas 
persecare  monet # ;  quia  hoc  modo  arteria  ma¬ 
net,  ea  prope  conditione,  qua  arterise  post  mem¬ 
brum  ferro  sublatum ;  ex  quo  fieret  ut  sanguinis 
profluvium  secundarium  non  saepius  post  aneuris- 
ma  poplitis  manu  curatum,  quam  post  membrum 
amputatum,  incideret.  Verumtamen  clarissimus 
Hodgson  contendit,  arteriam  binis  locis  ligatam, 
parte  interposita  secata,  non  eadem  prorsus  con¬ 
ditione  esse,  qua  arteria  post  membrum  abscis¬ 
sum  ;  in  hoc  enim  exemplo  partes  vicinas  simul 
cum  vase  retractas  esse,  et  eorum  positus  inter  se 
non  alios  esse,  atque  ante  ferrum  admotum  :  contra 

c 


*  Vide  Medieo-Cnirurg.  Trans,  ad  p.  1 63.  tom.  vi. 

in  Aneurismate  arteriam  retractam  esse,  nec  par¬ 
tes  quse  circumstant  eodem  modo  respondere.  Hac 
super  re  celebris  Todd  ea  scripsit,  44  However 
plausible  in  theory  the  advantages  ascribed,  I 
am  not  disposed  to  attach  much  importance  to  it. 
The  adoption  of  it  may  be  a  useful  precaution 
when  the  surgeon  finds  that  lie  has  detached  more 
of  the  artery  from  its  connections  than  necessary, 
but  otherwise  the  second  ligature  may  be  an  un- 
necessary  source  of  irritation,”  p.  35* 

Huic  tentamini  finem  impositurus,  pauca  prius 
dicam  de  ligatura  imponenda,  dein  de  curatione 
aegri  post  ferrum  admotum.  Arteria  igitur  sola, 
quantum  fieri  potest,  liganda  est,  et  quam  minime 
a  partibus,  quibuscum  committitur,  sejungenda 
est  j  et  quum  ligaturae  alienorum  in  corpore  effec¬ 
tum  edant,  unum  ejus  caput  ad  nodum  scinden¬ 
dum  atque  submovendum  est ;  ligatura  autem  to¬ 
ta  ex  serico  effici  debet. 

Curatio  post  ligatam  arteriam  in  omnibus  poni 
oportet,  quae  inflammationem  arcent,  irritabili¬ 
tatem  imminuunt,  et  cordis  arteriarumque  actio¬ 
nem  minus  vehementem,  reddunt.  Ad  primum 

consilium  absolvendum,  sive  ad  inflammationem 

arcendam,  missione  sanguinis  et  regimine  anti- 

• 

phlogistico  opus  est,  et  alvus  leniter  per  salina 
ducenda  est :  ad  alterum  consilium  implendum, 
quies  imperanda,  et  opium  subinde  praecipiendum ; 
omne  quod  corpus  excitat  evitandum  :  si  nausea 
urget,  haustus  salinus  effervescens  proderit ;  ut 
actio  cordis  et  arteriarum  imminuatur  ad  digita¬ 
lem  confugere  fas  est.  Quae  plagae  extrinsecus 
imponuntur,  levia  debent  esse,  et  orae  ejus  commit¬ 
tendae  sunt.  Haec  sunt  praecipua  remedia  quibus 
opus  est;  ipsa  enim  natura,  nullo  alio  auxilio, 
plerumque  id  agit  ut  tumor  absorptione  tollatur. 

